Nan Kore di Nò, otorite yo fè konnen yon egzèsis militè Lèzetazini ap fè ansanm ak Kore di Sid lakoz yon “eklatman lagè” sou preksil Koreyen an tounen yon “fè reyèl”.
Nan yon deklarasyon yon pòtpawol Minisfè afè Etranjè Kore di Nò a pibliye jedi 7 desanm 2017 la sou ajans nouvèl leta, KCNA, li poze kesyon kote li di: “Kesyon ki rete pou nou poze kounye la a, se: Kilè lagè a pral eklate? Nou pa swete lagè; men nou pap kouri pou li.”
Kore di Nò lanse avètisman sa a nan moman yon bonbaye ameriken B-1B tap pase sou tèritwa sid-koreyen an nan kad yon egzèsis militè ki kòmanse semèn sa a ant lame amerikèn ak lame sid-koreyèn nan, avèk patisipasyon plizyè santèn avyon degè, pami yo genyen yon gwo kantite nan dènye jenerasyon avyon militè ki rele “bonbadye Stealth yo”, yon kantite otorite ameriken yo pat janm itilize anvan.